CELEX: 62014TN0749
Language: bg
Date: 2014-11-04 00:00:00
Title: Дело T-749/14: Жалба, подадена на 4 ноември 2014 г. — Chung-Yuan Chang/СХВП — BSH (AROMA)

19.1.2015   
            
            
               BG
            
            
               Официален вестник на Европейския съюз
            
            
               C 16/44
            
         
      Жалба, подадена на 4 ноември 2014 г. — Chung-Yuan Chang/СХВП — BSH (AROMA)
      (Дело T-749/14)
      (2015/C 016/68)
      Език на жалбата: испански
      
         Страни
      
      
         Жалбоподател: Peter Chung-Yuan Chang (Сан Диего, Съединени американски щати) (представител: A. Sanz-Bermell y Martínez, abogado)
      
         Ответник: Служба за хармонизация във вътрешния пазар (марки, дизайни и модели) (СХВП)
      
         Друга страна в производството пред апелативния състав: BSH Bosch und Siemens Hausgeräte GmbH (Мюнхен, Германия)
      
         Данни за производството пред СХВП
      
      
         Притежател на спорната марка: жалбоподателят.
      
         Спорна марка: посочваща Европейския съюз международна регистрация на словна марка на Общността „AROMA“ — международна регистрация № 924 502, посочваща Европейския съюз.
      
         Производство пред СХВП: производство по обявяване на недействителност.
      
         Обжалвано решение: решение на четвърти апелативен състав на СХВП от 4.9.2014 г. по преписка R 1887/2013-4.
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение и в резултат на това да отхвърли молбата за обявяване на недействителност, подадена от BSH Bosch und Siemens Hausgeräte GmbH, като обяви за действителна регистрацията на марка на Общността EM № 924 502 за стоки от клас 7: „Кухненски електрически инструменти, а именно преси за плодове, сокоизстисквачки, електрически уреди за макаронени изделия за домакински цели, кухненски комбайни и миксери“ и клас 11 „Електрически готварски принадлежности, а именно конвекционни фурни за домакински цели, домакински електроуреди за приготвяне на хляб, тенджери за готвене на пара за домакински цели, грилове, машини за пържене, уреди за сандвичи, преси за печене на вафли, подгряващи уреди за супа, тенджери и уреди за варене и подгряване на ориз, дехидратори за храни, тигани, тенджери под налягане, нагревателни плочи, тостери и грилове, апарати за производство на сладоледи и тенджери за бавно готвене“ за заявените стоки, и
               
            
                  —
               
               
                  да осъди СХВП да заплати съдебните разноски.
               
            
         Изложено основание
      
      
                  —
               
               
                  Нарушение на член 7, параграф 1, букви б) и в) от Регламент № 207/2009.